**Kriteriji odabira i način izračuna ocjene ponuda**

Kriterij za odabir ponude je ekonomski najpovoljnija ponuda (ENP).

Naručitelj će odabrati najpovoljniju ponudu na temelju sljedećih kriterija:

|  |  |  |  |
| --- | --- | --- | --- |
| Redni broj  | KRITERIJ  | RELATIVNI PONDER  | BROJ BODOVA  |
| 1.  | Cijena ponude - P | 80%  | 80 |
| 2.  | Specifično iskustvo stručnjaka - SIS | 20%  | 20 |
|  | UKUPAN BROJ BODOVA - T | 100%  | 100 |

Ekonomski najpovoljnija ponuda utvrđuje se relativnim modelom temeljem navedenih kriterija i njihovog relativnog značaja pretvorenog u bodove. Bodovi za navedene kriterije iskazuju se matematičkom metodom zaokruživanja na dvije decimale.

Ekonomski najpovoljnija ponuda je ona ponuda koja ostvari najviše bodova.

Sveukupna ocjena ekonomski najpovoljnije ponude T je zbroj P – financijskog kriterija i SIS - nefinancijskog kriterija :

|  |
| --- |
| **T = P + SIS** |

T = ukupan broj bodova

P = broj bodova koji je ponuda dobila za ponuđenu cijenu

SIS = broj bodova koji je ponuda dobila za specifično iskustvo stručnjaka

S obzirom na to da ne može koristiti pravo na pretporez, Naručitelj će uspoređivati cijene ponuda s PDV-om.

Prilikom odabira najpovoljnije ponude neće se koristiti niti jedan drugi kriterij, a koji nije naveden u DON. Dodatne pogodnosti se neće razmatrati.

**1. Cijena ponude - P (Financijski kriterij)**

Cijena ponude određuje se sukladno Troškovniku.

Maksimalni broj bodova koji valjana ponuda može dobiti prema ovom kriteriju je 80. Maksimalni broj bodova dodijeliti će se ponudi s najnižom cijenom. Ovisno o najnižoj cijeni ponude ostale ponude će dobiti manji broj bodova, sukladno sljedećoj formuli:

**P = Pl / Pt \* 80**

P – broj bodova koji je ponuda dobila za ponuđenu cijenu (maksimalno 2 (dvije) decimale)

Pl – najniža cijena ponuđena u postupku javne nabave

Pt – cijena ponude koja je predmet ocjene

80 – maksimalni broj bodova

1. **Specifično iskustvo stručnjaka - SIS (Nefinancijski kriterij)**

Naručitelj kao drugi kriterij za odabir određuje specifično iskustvo za svakog od dva (2) ponuđena stručnjaka kako bi se osigurala uspješna i pravovremena provedba ugovora o pružanju usluge koja je predmet ove nabave.

Specifično iskustvo stručnjaka - **SIS = suma bodova dobivenih ocjenom specifičnog iskustva pojedinog stručnjaka.**

Bodovi za kriterij ukupnog specifičnog iskustva stručnjaka (SIS) izračunavaju se kao zbroj bodova dodijeljenih za svakog od dva predložena stručnjaka.

**SIS = SIS1 + SIS2**

pri čemu je:

SIS1 – broj bodova za ključnog stručnjaka 1 – maksimalno 10 bodova

SIS2 – broj bodova za ključnog stručnjaka 2 – maksimalno 10 bodova

Maksimalni broj bodova koji ponuditelj može dobiti po ovom kriteriju je 20, a dodijelit će se sukladno opisu kriterija i načina bodovanja u sljedećoj tablici:

|  |  |  |  |  |
| --- | --- | --- | --- | --- |
| **Redni broj**  | **Ključni stručnjaci ponuditelja**  | **Broj projekata** | **Bodovi**  | **Ukupno maksimalan broj bodova** |
| **Ključni stručnjak 1 - Razvojni programer za web aplikacije – SIS 1** |
| 1. | Broj projekata u kojima je predloženi stručnjak obavljao poslove razvoja aplikacija | od 3 do 5 projekta | 3 | 10 bodova |
| od 6 do 7 projekta | 6 |
| 8 i više projekata | 10 |
| **Ključni stručnjak 2 - Stručnjak za dizajn i razvoj baza podataka – SIS 2**  |
| 2. | Broj projekata u kojima je predloženi stručnjak obavljao poslove razvoja baza podataka | od 3 do 5 projekta | 3 | 10 bodova |
| od 6 do 7 projekta | 6 |
| 8 i više projekata | 10 |

Ukoliko ponuditelj želi ostvariti dodatne bodove po ovom kriteriju dužan je u ponudi dostaviti popunjen **Prilog VIII - Podaci za nefinancijski kriterij odabira ENP.**

Ukoliko **Prilog VIII - Podaci za nefinancijski kriterij odabira ENP** za pojedinog stručnjaka nije dostavljen ili iz njega nije razvidno traženo specifično iskustvo, Naručitelj neće dodijeliti bodove za tog stručnjaka po propisanom nefinancijskom kriteriju.

Podatke o specifičnom iskustvu gospodarski subjekt i stručnjaci daju pod kaznenom i materijalnom odgovornošću. Naručitelj zadržava pravo provjeriti istinitost navoda iz dostavljenih dokumenata na bilo koji način.